

Република Србија

Град Ниш

ГРАДСКО ВЕЋЕ

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 852/2019-03

Датум: 31.08.2019. године

**СКУПШТИНА ГРАДА НИША**

**- Председнику мр Радету Рајковићу –**

**Предмет:** Предлог за допуну дневног реда

У складу са овлашћењем прописаним чланом 77. Пословника Скупштине града Ниша („Службени лист града Ниша“, број 6/2017-пречишћен текст), Градско веће града Ниша упућује предлог да се дневни ред седнице Скупштине града Ниша, заказане за 05.09.2019. године, допуни следећим тачкама:

1. Предлог одлуке о изменама Одлуке о максималном броју запослених на неодређено време у систему јавног сектора Града Ниша за 2017. годину
2. Предлог решења о давању сагласности на Програм о изменама Програма пословања ЈКП“ Паркинг- сервис“-Ниш за 2019. годину

Предлоге наведених аката, Градско веће Града Ниша је утврдило на седници одржаној дана 31.08.2019. године.

Циљ доношења одлуке о изменама Одлуке о максималном броју запослених на неодређено време у систему јавног сектора Града Ниша за 2017. годину и Решења о давању сагласности на Програм о изменама Програма пословања ЈКП“ Паркинг- сервис“-Ниш за 2019. годину је обезбеђивање услова за несметано функционисање ЈКП „Паркинг сервис“ Ниш.

Отварањем новог посебног паркиралишта „Горан Остојић“ код Дома здравља у Нишу, дошло је до повећања обима посла у ЈКП „Паркинг сервис“ Ниш, тако да је број запослених на неодређено време недовољан за несметан рад ЈКП „Паркинг сервис“ Ниш. Са друге стране, стручном анализом је утврђено да је неопходан број сектора за контролоре 21 што значи да је, за контролу наплате паркирања на терену, свакодневно потребно ангажовати 42 контролора. Недостатак броја контролора се директно одражава на континуирано обављање комуналне делатности због које је и предузеће основано, што негативно утиче на успостављање и одржавање комуналног реда у области паркирања. С обзиром на потребе предузећа за 2 инкасанта и 2 контролора паркирања, предлаже се повећање броја запослених на неодређено време у ЈКП „Паркинг сервис„ са 169 на 173 запослених.

 Истовремено, предлаже се смањење броја запослених на неодређено време у Градској управи града Ниша са 755 на 751 запослених.

Укупан број запослених на неодређено време за Град Ниш остаје исти односно 5.585 запослених, како је одређено Одлуком о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017.године, Владе Републике Србије.

 У складу са изменама Одлуке о максималном броју запослених на неодређено време у систему јавног сектора Града Ниша за 2017. годину, којом се укупан број запослених на неодређено време у ЈКП „Паркинг-сервис “-Ниш повећава за четири, мења се измена и Програма пословања ЈКП „Паркинг-сервис “- Ниш за 2019. годину.

Извршене су измене у оквиру поглавља План зарада и запошљавања, у делу Трошкова запослених, Динамике запошљавања, Планиране структуре запослених, Планираних средстава за зараде запослених. Структура планираних прихода и расхода за 2019. годину је измењена, с тим да у укупном износу приходи и расходи, као и планирана добит за 2019. годину остају непромењени.

На основу свега наведеног, предлаже се допуна дневног реда седнице Скупштине града Ниша, заказане за 05.09.2019. године.

**Председник**

**Градског већа Града Ниша**

 **Дарко Булатовић**